لیبیا ده ایککی میلیون کیشی نینگ عاجل یاردم گه محتاج ایکن لیگی معلوم قیلیندی.
پایتخت طرابلس ده نادولت بیر تشکیلات نینگ 19 آگست دنیا بشری یاردم لر کونی مناسبتی بیلن بیرگن بیاناتیده, لیبیا ده اوروش لر دن منفی تاثیرلنگن کیشی لر سانی نینگ آلدین هیچ مثالی کورینمه گن بیر شکلده آرتیب باریاتگن لیگی نی معلوم قیلرایکن, اولکه ده 2 میلیون گه یقین کیشی نینگ یاردم گه محتاج ایکن لیگی نی بیلدیردی.
بیاناتده اوروش دن تاثیرلنگن و یاردم گه محتاج کیشی لرنینگ سانی نینگ کونساین آرتیب باریاتگن لیگی معلوم قیلیندی.
عینی دمده بیاناتده, لیبیا ده تامان لرنینگ, بشری یاردم لرنینگ ییتیشتیریلیشی بوییچه فعالیت آلیب باریاتگن موسسه لر گه توسقین لیک یره تمس لیک لری طلب ایتیلدی.
افریقا نینگ پطرول جهتی دن بای اولکه سی دن عبارت لیبیا ده, 2011 – ییل ده باشله گن ایچکی اوروش لر آرتیدن, اولکه نینگ شرقی ده گی مشروع بولمه گن قوراللی کوچ لرنینگ باشلیغی خلیفه حفتر ملیشه لری نینگ بیرلشگن ملت لر تشکیلاتی تامانیدن تن آلینگن لیبیا حکومتی گه قرشی سونگگی ییل لر ده باشلتگن اوروش سببلی اوشبو اولکه ده زورانلیک میزانی انچه آرتیب کیتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
